**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2020. július 30-án tartandó rendes képviselő-testületi ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019. (II.1.) önkormányzati rendelet módosítása**

Melléklet: -

Az előterjesztés előadója: Dr. Kórik Zsuzsanna jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/…………………../2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.24. pont |
| Szociális és Humán Bizottság | Szmsz 3. melléklet 2.8. pont |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2020. július 23.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló önkormányzati rendelet módosítása**

**Tisztelt Képviselő-testület!**

**A képviselő-testület szervezeti és működési szabályzatának módosítása az alábbi okok miatt vált szükségessé:**

1. **Lakossági fórum összehívása**

Az 1/2019.(II.1.) önkormányzati rendelet (továbbiakban: Szmsz) 40-41.§-ai tartalmazzák a lakossági fórumok összehívására vonatkozó szabályozást:

**„40.**§ A városban élő valamennyi lakost érintő közérdekű tárgykörben, illetve jelentősebb döntések sokoldalú előkészítése érdekében a lakosok közvetlen tájékoztatása céljából lakossági fórum hívható össze.

**41.§** (1) **A lakossági fórum helyéről, idejéről, a tárgyalásra kerülő tárgykörökről a polgármesteri hivatal hirdetőtábláján, a Vasvári Hírmondóban, a város honlapján kell tájékoztatni a lakosokat, valamint a helyben érdekelt szervezeteket legkésőbb a fórum előtt 15 nappal.**

(2) A lakossági fórumra meg kell hívni a települési képviselőket, a jegyzőt, valamint a polgármesteri hivatal belső szervezeti egységeinek vezetőit.

(3) A lakossági fórum kiterjedhet a település egészére vagy településrészre.

(4) A lakossági fórumról szóló tájékoztatóban szereplő tárgykörökön kívül új, a polgármester által szükségesnek ítélt tárgykörök is felvethetőek.

(5) Az érintett településrész területén élő lakosokat érintő, kiemelkedően fontos településfejlesztési, közszolgáltatási és egyéb önkormányzati ügyekben - a helyi lakosság véleményének megismerése céljából – településrészi tanácskozás tartható.

(6) A lakossági fórumot a polgármester vezeti, a tanácskozásról az elhangzott vélemények, javaslatok, állásfoglalások lényegét tartalmazó feljegyzés készül.”

**A partnerségi egyeztetés szabályairól szóló 19/2017.(V.26.) önkormányzati rendelet 3.§-a szintén tartalmaz előírást a lakossági fórum összehívására vonatkozóan:**

**„3.§** (1) A településre készülő koncepció, a stratégia, a településrendezési eszközök, a településképi arculati kézikönyv és a településképi rendelet tekintetében, a polgármester az alábbiak szerint tájékoztatja a partnereket, a (2)-(4) bekezdések figyelembevételével:

a) postai úton

b) a Polgármesteri Hivatal épületében a földszinten lévő hirdetőtáblán

c) közterületen elhelyezett hirdetőtáblán

d) a helyi lapban: Vasvári Hírmondó

e) az önkormányzat honlapján: [www.tiszavasvari.hu](http://www.tiszavasvari.hu)

f**) lakossági fórumon**

(2) Az 3. § (1) bekezdés a) pont szerinti tájékoztatás a 2. § a)-c) pontjában feltüntetett partnereknél alkalmazandó.

(3) **A 3. § (1) bekezdés f) pontjára a Tiszavasvári Város Önkormányzata Képviselő-testülete szervezeti és működési szabályzatának megalkotásáról szóló önkormányzati rendelet lakossági fórumra vonatkozó előírásait kell alkalmazni.**

(4) A lakossági fórum megtartása előtt 8 nappal az elkészült tervezetet a 3. § (1) bekezdés b)-e) pontjában felsorolt módokon a partnerekkel ismertetni kell. A 3. § (1) bekezdés d) pont szerinti ismertetésre akkor kerülhet sor, amennyiben az a lapzárta előtt ismert.”

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 317/2020. (XI.8.) Korm.rendelet (továbbiakban: Korm.rendelet) 29/A.§-a értelmében:

**„29/A. §** (1) A polgármester – a széles körű társadalmi bevonás és a nyilvánosság biztosítása érdekében – a koncepció, a stratégia, a településrendezési eszközök, a kézikönyv és a településképi rendelet készítése és módosítása során az önkormányzat rendeletében megállapított partnerségi egyeztetés szabályai szerinti helyen és módon tájékoztatja a partnereket, valamint biztosítja számukra a véleményezés lehetőségét.

….

(7) **Ha az önkormányzat rendeletében szigorúbb követelményt nem állapít meg,**

*a)* az előzetes tájékoztatót és az elkészült tervezetet a **lakossági fórum időpontját megelőzően legalább 8 nappal az önkormányzati honlapon** – továbbá a (3) és az (5) bekezdésben meghatározott esetekben az ott meghatározott egyéb helyen – meg kell jeleníteni,

*b)* az észrevételeket és javaslatokat a lakossági fórumon szóban, továbbá a lakossági fórumtól számított 8 napon belül papír alapon vagy elektronikusan lehet megtenni.”

Az idézett jogszabályhelyekből látható, hogy a Korm.rendelet a lakossági fórum időpontját megelőzően legalább 8 napos határidőt határoz meg a tájékoztatók, tervezetek közzétételére. A hatályos Szmsz ettől szigorúbb szabályokat (15 nap) ír elő. A gyakorlatban sokszor nem áll az önkormányzat rendelkezésére 15 nappal a fórum időpontja előtt a szükséges dokumentáció, emiatt szükséges az Szmsz lakossági fórumok összehívására vonatkozó 15 napos határidő 8 napra történő módosítása, mely módosítás összhangban áll a Korm.rendelet előírásaival is.

1. **Polgármesterre átruházott feladat-és hatáskörök jegyzéke**

1.)Az Szmsz 2. melléklete tartalmazza a képviselő-testület által a polgármesterre átruházott feladat-és hatáskörök jegyzékét. A 6. pont rögzíti, hogy a polgármester milyen nagyságú összeg erejéig vállalhat kötelezettséget. Az államháztartásról szóló törvény végrehajtásáról szóló 368/2011.(XII.31.) kormányrendelet (továbbiakban: Ávr.) 52.§ (6) bekezdése szerint: „**A helyi önkormányzat kiadási előirányzatai terhére a polgármester** vagy az általa írásban felhatalmazott személy **vállalhat kötelezettséget.”**

Tekintettel arra, hogy **a polgármester részére maga az Ávr. ad jogot a kötelezettségvállalásra, annak külön önkormányzati rendeletben történő szabályozása szükségtelen**, így javaslom törölni az Szmsz 2. melléklet 6. pontját.

2.) Az Szmsz 2. melléklete a pályázatok, beruházások, felújításokkal kapcsolatban az alábbiakat tartalmazza:

„10. Benyújtja a Terület-és Településfejlesztési Programmal kapcsolatos pályázatokat, aláírja az ezzel kapcsolatos konzorciumi megállapodásokat, szükség szerint azok módosítását, illetve megköti a szükségessé váló egyéb szerződéseket, megállapodásokat Valamennyi megtett intézkedésről utólag tájékoztatja a képviselő-testületet**.**

13. A költségvetési rendeletben elfogadásra került önkormányzati beruházási és felújítási kiadások tekintetében árajánlatokat kér, a beérkezett ajánlatok közül kiválassza az összességében legelőnyösebb ajánlatot és megköti a szerződést költségvetési rendeletben meghatározott összeg erejéig.„

Indokolt módosítani fentieket, ugyanis a legtöbb pályázat nem csupán beruházás megvalósításából vagy felújításból áll, hanem szerves része a tervezés, a műszaki ellenőrzés, a közbeszerzés, a nyilvánosság biztosítása és az ún. „soft” elemek (pl.: rendezvények szervezése, kommunikációs tevékenység)

**Javaslom az alábbiakra módosítani az Szmsz 2. melléklet jelenleg 13. pontját, ami a módosítás következtében 12. pontra változik:**

12. A pályázat benyújtásáról való döntésen kívül a pályázati forrásból és nem pályázati forrásból megvalósuló beruházási, felújítási kiadások valamint egyéb a pályázat végrehajtásával kapcsolatos szerződések megkötése érdekében árajánlatokat kér, a beérkezett ajánlatok közül kiválasztja az összességében legelőnyösebb ajánlatot és megköti a szerződést a költségvetési rendeletben meghatározott összeg erejéig.

3.) Szükséges kiegészíteni a 2. mellékletet az alábbiak miatt:

A személyes gondoskodást nyújtó szociális ellátások térítési díjáról szóló 29/1993 (II.17.) Korm. rendelet 31.§-a az alábbiakat tartalmazza:

**„31. §** (1) A térítési díjat az igénybevétel napjától havonként - ha e rendelet, az önkormányzat rendelete vagy a megállapodás másként nem rendelkezik - a tárgyhónapot követő hónap 10. napjáig kell befizetni az ellátást nyújtó intézmény elszámolási számlájára.

(2) Az intézmény vezetője ellenőrzi, hogy a megállapított térítési díj befizetése havonként megtörténik-e. Ha a kötelezett a befizetést elmulasztotta, az intézményvezető 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi.

(3) **A (2) bekezdés szerint nyilvántartott díjhátralékról az intézmény vezetője negyedévenként tájékoztatja a fenntartót a térítési díjhátralék behajtása vagy a behajtatlan hátralék törlése érdekében.** Az intézményvezető a fenntartót - az Szt. 119. § (3) bekezdése szerinti jelzálogbejegyzés kezdeményezéséről való döntés érdekében - évente értesíti a hátralékról.”

A jogszabály a Kornisné Központ részére negyedévenkénti tájékoztatási kötelezettséget határoz meg a térítési díjhátralékokkal kapcsolatban, melyről a fenntartót, Tiszavasvári Város Önkormányzatát kell tájékoztatnia. Ez alapján a képviselő-testület hatáskörébe tartozik a behajthatatlan hátralék törlése. A testület tehermentesítése érdekében indokolt ezt a hatáskört a polgármesterre átruházni, így javaslom kiegészíteni a 2. mellékletet az alábbiak szerint:

„Dönt a jogszabályban meghatározott összeghatárig a behajthatatlan térítési díjhátralékok nyilvántartásból való törléséről.”

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletalkotás várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezetnek nincs társadalmi, gazdasági hatása.

**Környezeti és egészségi következményei**: A rendelet-tervezetnek nincs környezetei és egészségi hatása.

**Adminisztratív terheket befolyásoló hatásai**: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** Magyarország helyi önkormányzatairól szóló 2011. évi CLXXXIX tv. (továbbiakban: Mötv) 45.§ (3) bekezdése értelmében a képviselő-testület kötelezettsége a szervezeti és működési szabályzatának megalkotása, szüksége szerinti felülvizsgálatát.

**A jogalkotás elmaradásának várható következményei:** A Kormányhivatal törvényességi jelzéssel élhet.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2020. július 23.

**Dr. Kórik Zsuzsanna**

**jegyző**

**Rendelet-tervezet**

**Tiszavasvári Város Önkormányzata Képviselő-testületének**

**../2020.(…….) önkormányzati rendelete**

**Tiszavasvári Város Önkormányzata Képviselő-testülete szervezeti és működési szabályzatáról szóló 1/2019.(II.1.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva következőket rendeli el:

1.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet **41.§** (1) bekezdése helyébe az alábbi rendelkezés lép:

41.§ (1) A lakossági fórum helyéről, idejéről, a tárgyalásra kerülő tárgykörökről a polgármesteri hivatal hirdetőtábláján, a Vasvári Hírmondóban, a város honlapján kell tájékoztatni a lakosokat, valamint a helyben érdekelt szervezeteket legkésőbb a fórum előtt 8 nappal.

2.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 2. melléklete helyébe jelen rendelet 1. melléklete lép.

3.§ Ez a rendelet 2020. augusztus 3. napján lép hatályba.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: ………………..**

**Dr. Kórik Zsuzsanna**

**jegyző**

…/2020.(…) önkormányzati rendelet 1. melléklete

**A Képviselő-testület által a polgármesterre átruházott feladat-és hatáskörök jegyzéke**

1. Szociális rászorultság esetén – az ápolási támogatás kivételével - megállapítja a települési támogatásra való jogosultságot.
2. Rendkívüli települési támogatást nyújt a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére.
3. Megállapítja a társadalmi gondozók, valamint az idősek klubjában orvosi munkát végzők díjazását.
4. Dönt a külföldi állampolgárok betegellátási díjának mérsékléséről, illetve elengedéséről.
5. Gondoskodik az elhunyt személy közköltségen történő eltemettetéséről a szociális törvényben foglaltak szerint.
6. Gyakorolja a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló rendeletben biztosított jogosítványait.
7. Tájékoztatja a Szociális és Humán Bizottságot az önkormányzati szociális bérlakások cseréjéről.
8. Az Önkormányzat vagyonával kapcsolatos tulajdonosi jognyilatkozatokat (elővásárlási jog gyakorlása, telekmegosztás, telekösszevonás, telekhatár-rendezés, építési ügyekben tulajdonosi hozzájárulás, építési engedélyezési eljárás, az elidegenítési és terhelési tilalmak törlése és a további megterheléshez történő hozzájárulás megadása) a feltétel bekövetkeztekor, illetve a tulajdonos kérésére megadja.
9. Benyújtja a Terület-és Településfejlesztési Programmal kapcsolatos pályázatokat, aláírja az ezzel kapcsolatos konzorciumi megállapodásokat, szükség szerint azok módosítását, illetve megköti a szükségessé váló egyéb szerződéseket, megállapodásokat Valamennyi megtett intézkedésről utólag tájékoztatja a képviselő-testületet**.**
10. Beszámol két testületi ülés közötti, átruházott hatáskörben hozott döntésekről a képviselő-testület részére a soron következő testületi ülésen.
11. Aláírja azon jogügyleteket, melyek az aláírás időpontjában kötelezettséget nem keletkeztetnek, melyekről utólagosan tájékoztatja a képviselő-testületet.
12. A pályázat benyújtásáról való döntésen kívül a pályázati forrásból és nem pályázati forrásból megvalósuló beruházási, felújítási kiadások valamint egyéb a pályázat végrehajtásával kapcsolatos szerződések megkötése érdekében árajánlatokat kér, a beérkezett ajánlatok közül kiválasztja az összességében legelőnyösebb ajánlatot és megköti a szerződést a költségvetési rendeletben meghatározott összeg erejéig.
13. A házi segítségnyújtás és idős otthoni ellátás esetén, amennyiben a szolgáltatást igénylő személy a gondozási szükséglet vizsgálat eredményét vagy vitatja, elvégzi a gondozási szükséglet felülvizsgálatát, valamint dönt az ellátás iránti kérelemről.
14. Dönt az ellátás iránti kérelemről, amennyiben a személyes gondoskodást nyújtó az intézmény vezetőjének szociális ellátás iránti kérelméről hozott döntését vitatja,
15. Dönt a személyi térítési díj összegéről, amennyiben az ellátott, a törvényes képviselője vagy a térítési díjat megfizető személy annak összegét vitatja, illetve annak csökkentését vagy elengedését kéri.
16. Dönt a közterület-használatra vonatkozó bérleti szerződés megkötéséről.
17. Dönt a jogszabályban meghatározott összeghatárig a behajthatatlan térítési díjhátralékok nyilvántartásból való törléséről.

**Tiszavasvári Város Önkormányzata Képviselő-testülete egészségügyi alapellátási körzetek megállapításáról szóló 1/2019.(II.1.) önkormányzati rendelet módosításáról szóló …./2020. (……….) önkormányzati rendelet indokolása**

1. **Általános indokolás**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 1/2019. (II.1) önkormányzati rendeletével megalkotta szervezeti és működési szabályzatát, melynek módosítása vált szükségessé.

**2. Részletes indokolás**

**1.§-hoz**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 317/2020. (XI.8.) Korm.rendelet a lakossági fórum időpontját megelőzően legalább 8 napos határidőt határoz meg a tájékoztatók, tervezetek közzétételére. A hatályos Szmsz ettől szigorúbb szabályokat (15 nap) írt elő. A gyakorlatban sokszor nem áll az önkormányzat rendelkezésére 15 nappal a fórum időpontja előtt a szükséges dokumentáció, emiatt szükségessé vált az Szmsz lakossági fórumok összehívására vonatkozó 15 napos határidő 8 napra történő módosítása, mely módosítás összhangban áll a Korm.rendelet előírásaival is.

**2.§-hoz**

Az Szmsz 2. melléklete tartalmazza a képviselő-testület által a polgármesterre átruházott feladat-és hatáskörök jegyzékét. A 6. pont rögzíti, hogy a polgármester milyen nagyságú összeg erejéig vállalhat kötelezettséget. Az államháztartásról szóló törvény végrehajtásáról szóló 368/2011.(XII.31.) kormányrendelet (továbbiakban: Ávr.) 52.§ (6) bekezdése szerint: „**A helyi önkormányzat kiadási előirányzatai terhére a polgármester** vagy az általa írásban felhatalmazott személy **vállalhat kötelezettséget.”**

Tekintettel arra, hogy **a polgármester részére maga az Ávr. ad jogot a kötelezettségvállalásra, annak külön önkormányzati rendeletben történő szabályozása szükségtelen**, így törlésre került az Szmsz 2. melléklet 6. pontja.

Az Szmsz 2. melléklete a pályázatok, beruházások, felújításokkal kapcsolatban az alábbiakat tartalmazza:

„10. Benyújtja a Terület-és Településfejlesztési Programmal kapcsolatos pályázatokat, aláírja az ezzel kapcsolatos konzorciumi megállapodásokat, szükség szerint azok módosítását, illetve megköti a szükségessé váló egyéb szerződéseket, megállapodásokat Valamennyi megtett intézkedésről utólag tájékoztatja a képviselő-testületet**.**

13. A költségvetési rendeletben elfogadásra került önkormányzati beruházási és felújítási kiadások tekintetében árajánlatokat kér, a beérkezett ajánlatok közül kiválassza az összességében legelőnyösebb ajánlatot és megköti a szerződést költségvetési rendeletben meghatározott összeg erejéig.„

Indokolt módosítani fentieket, ugyanis a legtöbb pályázat nem csupán beruházás megvalósításából vagy felújításból áll, hanem szerves része a tervezés, a műszaki ellenőrzés, a közbeszerzés, a nyilvánosság biztosítása és az ún. „soft” elemek (pl.: rendezvények szervezése, kommunikációs tevékenység)

Szükségessé vált kiegészíteni a 2. mellékletet az alábbiak miatt:

A személyes gondoskodást nyújtó szociális ellátások térítési díjáról szóló 29/1993 (II.17.) Korm. rendelet 31.§-a az alábbiakat tartalmazza:

**„31. §** (1) A térítési díjat az igénybevétel napjától havonként - ha e rendelet, az önkormányzat rendelete vagy a megállapodás másként nem rendelkezik - a tárgyhónapot követő hónap 10. napjáig kell befizetni az ellátást nyújtó intézmény elszámolási számlájára.

(2) Az intézmény vezetője ellenőrzi, hogy a megállapított térítési díj befizetése havonként megtörténik-e. Ha a kötelezett a befizetést elmulasztotta, az intézményvezető 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi.

(3) **A (2) bekezdés szerint nyilvántartott díjhátralékról az intézmény vezetője negyedévenként tájékoztatja a fenntartót a térítési díjhátralék behajtása vagy a behajtatlan hátralék törlése érdekében.** Az intézményvezető a fenntartót - az Szt. 119. § (3) bekezdése szerinti jelzálogbejegyzés kezdeményezéséről való döntés érdekében - évente értesíti a hátralékról.”

A jogszabály a Kornisné Központ részére negyedévenkénti tájékoztatási kötelezettséget határoz meg a térítési díjhátralékokkal kapcsolatban, melyről a fenntartót, Tiszavasvári Város Önkormányzatát kell tájékoztatnia. Ez alapján a képviselő-testület hatáskörébe tartozik a behajthatatlan hátralék törlése. A testület tehermentesítése érdekében indokolt ezt a hatáskört a polgármesterre átruházni, így kiegészült a 2. melléklet az alábbiakkal:„Dönt a jogszabályban meghatározott összeghatárig a behajthatatlan térítési díjhátralékok nyilvántartásból való törléséről.”